Hamm

Hamm on kaupunki Nordrhein-Westfalenin osavaltiossa Saksassa. Kaupunki sijaitsee Lippejoen varrella, Ruhrin metropolialueen koillisosassa ja on pinta-alaltaan noin 226 km². Vuoden 2022 lopussa siellä oli 180 849 asukasta. Hamm muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista.

Hammin perusti Markin kreivi Adolf I vuonna 1226. Sana Hamm tarkoittaa ”kulmaa” vanhassa alasaksan murteessa, jota alueella tuolloin puhuttiin; nimitys tulee kaupungin sijainnista Lippe- ja Ahse-jokien liki suorakulmaisessa yhteenvirtauskohdassa. Vuonna 1469 Hammista tuli Hansaliiton jäsen, ollen yksi tärkeimmistä alueensa silloisista keskittymistä. 1800-luvulla kivihiilen kaivu sekä teräksen tuotanto tuli Hammissa tärkeäksi, kuten myös muualla Ruhrin alueella.

pienoiskuva|vasen|Sri Kamadchi Ampalin temppeli Hammissa oli valmistuessaan Euroopan suurin hindutemppeli.
Vaikka Hamm on ollut olemassa jo keskiajalta lähtien, kaupungin vanhojen rakennusten kanta ei ole kovinkaan suuri. Tämä johtuu niin kolmikymmenvuotisen sodan tuhoista kuin toisen maailmansodan ilmapommituksista, joissa molemmissa valtaosa kaupungin rakennuskannasta tuhoutui. Hammissa on yksi Euroopan suurimmista hindutemppeleistä, 2002 valmistunut Sri Kamadchi Ampalin temppeli.

Hammissa on tärkeä rautateiden risteysasema. Kaupunki sijaitsee Bundesautobahn 1:n ja Bundesautobahn 2:n risteämiskohdan lähellä. Kaupungissa on runsaasti raskasta teollisuutta, joka tuottaa muun muassa johtoja, kaapeleita ja elektroniikkaa.

 Ystävyyskaupungit 
Hammilla on yhdeksän ystävyyskaupunkia:
 25px Neufchâteau, Ranska, vuodesta 1967
 25px Santa Monica, Kalifornia, Yhdysvallat, vuodesta 1969
 25px Bradford, Yhdistynyt kuningaskunta, vuodesta 1976
 25px Chattanooga, Tennessee, Yhdysvallat, vuodesta 1977
 25px Mazatlán, Meksiko, vuodesta 1978
 25px Toul, Ranska, vuodesta 1987
 25px Oranienburg, Brandenburg, Saksa, vuodesta 1990

 Lähteet 

 Aiheesta muualla 

 Kaupungin viralliset sivut 

Luokka:Nordrhein-Westfalenin kunnat
Luokka:Saksan kaupungit